NaiveNeuron/SloPal huggingface dataset:
Blanár, Juraj, podpredseda NR SR (2021-03-31):
Prerušujem rokovanie o tomto bode a zároveň chcem informovať, aby som tu uviedol na pravú mieru, pán poslanec Kamenický, budeme o tomto bode rokovať až po skončení dvoch časovaných bodov, ktoré sme si schválili, tí, čo, samozrejme, za to hlasovali, čiže dva body začneme o 14. hodine a hneď po nich budeme pokračovať. Ďakujem a prajem dobrú chuť všetkým. (Prerušenie rokovania o 12.01 hodine.) (Pokračovanie rokovania o 14.00 hodine.)
Galko, Ľubomír, poslanec NR SR (2024-01-23):
Oceňujem, pani kolegyňa, že ste jasne vyslovili požiadavku, že tento návrh zákona treba stiahnuť a nie opravovať. Viacerí sme tu na to už upozorňovali a vyzývali sme pána Suska, aby ten návrh stiahol, lebo upraviť môžete len to, čo je opraviteľné, a tento paškvil opraviteľný nie je. Osobne si však myslím, že vaše alebo teda naše apely nebudú vypočuté. Normálny politik, normálny človek by po tom, čo si vypočul alebo prečítal doteraz o tomto návrhu dávno s hanbou tento návrh stiahol a utekal by sa skryť niekde, kde naňho zabudnú. Mám na mysli to množstvo nie politických, ale odborných pripomienok, ktoré sa na tento návrh zosypalo. Premlčanie, beztrestnosť, podpora, motivácia ľudí, aby sa stali zločincami, zviazanie rúk orgánom činných v trestnom konaní a ak nie zviazanie, tak aspoň výrazne, výrazné sťaženie ich práce. Lenže to by urobil normálny človek a normálny politik. Minister Susko nie je normálny a tým mám na mysli jeho svojprávnosť. On evidentne poslúcha na slovo tých, čo ho ovládajú, dali mu to do ruky, vydali mu rozkaz, povedali mu, toto predložíš, o ostatné sa nestaraj. A on nesvojprávne a servilne plní tento pokyn. Nenormálni ľudia ne... a teda normálni ľudia nie sú ani tí, čo tento návrh vytvorili, mám na mysli normálnosť z hľadiska ich bezúhonnosti. Ľudia, ktorí priamo spáchali zločiny alebo tie zločiny spáchali im blízki ľudia, politici, oligarchovia, nominanti, oni neberú ohľad na to, aké nezvratné škody spôsobia obrovskému počtu nevinných ľudí na Slovensku. Ich zaujíma len to, aby zachránili kožu sebe a svojim kumpánom. No a potom by mohli zatiahnuť ručnú brzdu ešte koaliční poslanci, čo sa nestane, lebo oni hlasujú na pokyn bez toho, aby nad tým čo len milimeter premýšľali.
Náhlik, Peter, poslanec NR SR (2018-05-16):
Ďakujem veľmi pekne. Na tajné hlasovanie o návrhu na voľbu kandidátov na členov disciplinárnych senátov bolo v opakovanej voľbe vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na členov disciplinárnych senátov a sudcov všetci poslanci odovzdali hlasovacie lístky. Zo 132 odovzdaných hlasovacích lístkov bolo 13 neplatných a 119 platných. – Martin Baločko: za hlasovalo 37, proti 32 a zdržalo sa hlasovania 50; – Milan Husťák: za 42, proti 29, zdržalo sa hlasovania 48 a – Pavel Varga: hlasovalo za 39, hlasovalo proti 30 a zdržalo sa hlasovania 50. Na voľbu kandidátov na členov disciplinárnych senátov je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní v opakovanej voľbe boli za kandidátov na členov disciplinárnych senátov; teda nebol zvolený žiaden z navrhovaných kandidátov. Taktiež overovatelia poverujú svojho člena, mňa, oznámiť výsledok hlasovania Národnej rade Slovenskej republiky. Ďakujem.
Hrnčiar, Andrej, podpredseda NR SR (2017-05-19):
Ďakujem. Končím možnosť nahlásiť sa s faktickými poznámkami. Dve faktické poznámky. Pán poslanec Pčolinský.
Gažovičová, Tina, poslankyňa NR SR (2024-02-02):
Ďakujem a ďakujem Marekovi Lackovičovi za výborný príspevok a podobne ako viacerí v tejto sále ma teda neprestáva udivovať to, čo sme si tu ráno našli, a nielen to, na čo som dneska už poukázala, že včera, a prišiel pán predseda, tak to poviem aj priamo vám, lebo už to tu váš pán podpredseda povedal, že to je vo vašej kompetencii, keďže včera už jedna opozičná strana bola upozornená, že sa tu nemajú roznášať materiály, tak predpokladám, že takisto nie je v poriadku, že sa tu roznášala publikácia, ktorej autori sú priamo ministerstvo spravodlivosti a úrad vlády. Taktiež ma teda bude veľmi zaujímať, že z akých peňazí toto išlo a vzhľadom na to, že to teda považujem za čisto stranícku propagandu, ktorá by neprešla na dobrej univerzite ani ako bakalárska práca, tak taktiež by som si teda želala, aby toto bolo vydávané z príspevkov na strany a nie teda zo spoločného, spoločného rozpočtu celej republiky, z ktorého sú financované štátne úrady. A podobne ako, ako kolega Lackovič vo svojom príhovore, ma teda neprestáva udivovať, že tuto ministerstvo spravodlivosti tvrdí, že dochádzalo pod jeho vedením za výraznú, ak dochádzalo k veľkej nespravodlivosti v tejto krajine, ale, samozrejme, že nikto neuvažuje, aby zrušil ministerstvo spravodlivosti. Nie, tuto sa ide rušiť Úrad špeciálnej prokuratúry, lebo to zapadá do plánu tejto koalície. A ako naozaj je ťažké reagovať na, na to množstvo neprávd, myslím, že, myslím, že to tu už bolo, bolo uvedené, tak sa choďte sťažovať na súd, ale nerozkrádajte tu alebo neprevra... (Prerušenie vystúpenia časomerom.)
Bugár, Béla, podpredseda NR SR (2019-10-15):
Prezentujme sa a hlasujme. Hlasujeme o tom, že tento návrh zákona prerokujeme v druhom čítaní. Pardon, o spoločnej správe, lebo v druhom čítaní to prerokovávame, takže. Ak niekto sa pomýli, stačí povedať, budeme hlasovať znovu. Áno? Pomýlili sa niektorí zo SaS ? Dobre počujem? Viackrát? Dobre, takže je to v poriadku. (Hlasovanie.) Prítomných 136, za 76, proti 13, zdržalo sa 41 poslancov, 6 nehlasovali. Konštatujem, že body zo spoločnej správy sme schválili. Ďalej.
Hrnčiar, Andrej, doterajší podpredseda NR SR (2020-03-20):
Pán poslanec Marián Kéry.
L. Žitňanská, poslankyňa: (2007-06-28):
Hovorili ste o závislej práci, pán predseda. Je paradoxom podľa mojej mienky, že ten, ktorý gestorský výbor odporúča schváliť, že je to pozmeňujúci návrh SDKÚ – DS, ktorý po niekoľkomesačných debatách zachováva možnosť, zachováva otvorenú možnosť uzatvárať aj obchodnoprávne a občianskoprávne zmluvy, ale ja som rada, ja som naozaj rada, že ste nakoniec po dlhých debatách akceptovali to, čo SDKÚ – Demokratická strana celý čas tvrdila, že ľuďom treba dať slobodu si vybrať, v akom právnom vzťahu chcú byť, či v pracovnoprávnom, obchodnoprávnom alebo občianskoprávnom. Ďakujem pekne.
Paška, Pavol, predseda NR SR (2014-03-19):
Vážené pani poslankyne, vážení páni poslanci, budeme pokračovať v prerušenom rokovaní programu 33. schôdze. Poprosím, pána ministra máme, pána spravodajcu máme. Poprosím technikov, aby mi ukázali rozpravu. Pán poslanec Mihál, nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 895.)
Laššáková, Jana, podpredsedníčka NR SR (2012-10-18):
Pani poslankyňa chce reagovať. Nech sa páči, pani poslankyňa.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 130 poslancov, za 129, proti nikto, zdržal sa 1, nehlasovalo 0. Konštatujem, že sme schválili návrh novely zákona o zdravotnej starostlivosti. Teraz prosím spravodajcu z ústavnoprávneho výboru pána poslanca Dominika Drdula, aby uvádzal hlasovanie o bode 45 programu. Je to druhé čítanie o návrhu skupiny poslancov na vydanie zákona, ktorým sa mení a dopĺňa Trestný zákon, tlač 869. Nech sa páči, pán poslanec. Zapnite, prosím, mikrofón pánovi poslancovi na mieste. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 869.)
Pellegrini, Peter, predseda NR SR (2015-06-25):
Nech sa páči, prezentujme sa a hlasujme o návrhu pani spravodajkyne. (Hlasovanie.) Prítomných 136 poslancov, za hlasovalo 95, zdržalo sa 41 poslancov. Tento návrh sme schválili, pani spravodajkyňa.
P. Hrušovský, predseda NR SR: (2005-01-18):
(Minúta ticha.) Ďakujem. Pristúpime teraz k hlasovaniu o návrhu programu 35. schôdze. Prezentujme sa a hlasujme, páni poslanci. Hlasujeme. (Hlasovanie.) 111 poslancov prítomných, 108 za, 3 nehlasovali. Konštatujem, že program 35. schôdze Národnej rady Slovenskej republiky sme schválili. Pristúpime teraz k rokovaniu o bode programu dokončenie novostavby Slovenského národného divadla . Materiál ste dostali ako tlač 1003. Prosím, aby z poverenia skupiny navrhovateľov predmetný návrh uviedol a odôvodnil pán poslanec Dušan Jarjabek. Nech sa páči, pán poslanec, máte slovo.
M. Číž, podpredseda NR SR: (2009-03-11):
Slovo má pán poslanec Novotný.
Hort, Milan, podpredseda NR SR (2011-04-01):
Pán poslanec Kalist, pán poslanec Markovič a pán poslanec Peter Zajac sú tí, ktorí chcú reagovať na vystúpenie pána poslanca v rozprave. Uzatváram možnosť prihlásiť sa s faktickou poznámkou. Slovo má pán poslanec Peter Kalist, nech sa páči.
Glváč, Martin, podpredseda NR SR (2019-10-24):
Deväťdesiatpäť percent ste sa nevenovali téme. Len do budúcna upozorňujem. S faktickými poznámkami osem poslancov. Končím možnosť prihlásiť sa. Pani poslankyňa Cigániková ako prvá.
Dobeš, Peter, poslanec NR SR (2023-06-22):
Ďakujem, pán predseda. V rozprave nevystúpil žiadny poslanec. Pán predseda, dajte, prosím, hlasovať spoločne o bodoch 1 až 6 a 8 až 11 zo spoločnej správy s odporúčaním gestorského výboru schváliť.
Drábiková, Lucia, poslankyňa NR SR (2023-02-07):
Ďakujem za slovo. Chcela by som teraz predniesť už pánom ministrom avizovaný technický pozmeňovák k návrhu zákona, kde sa navrhuje úprava valorizačného mechanizmu sumy životného minima a to tak, aby sa sumy životného minima upravovali koeficientom rastu životných nákladov nízkopríjmových domácností. Navrhovanou zmenou valorizácie súm životného minima sa dosiahne stav, kedy budú sumy životného minima odzrkadľovať reálnu hodnotu toho, o koľko sa zvýšia minimálne náklady nízkopríjmovej domácnosti, ktoré potrebuje vynaložiť na zabezpečenie základných životných podmienok. A teraz prejdem k čítaniu návrhu. Pozmeňujúci návrh poslanca Národnej rady Slovenskej republiky Lucii Drábikovej k vládnemu návrh u zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 1296. Vládny návrh zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa mení a dopĺňa takto: V čl. III sa doterajší text označuje ako bod 1 a dopĺňa sa bodom 2, ktorý znie: „2. V § 5 odsek 2 znie: „(2) Úprava súm životného minima sa vykoná tak, že sumy uvedené v § 2 sa vynásobia koeficientom rastu životných nákladov nízkopríjmových domácností zisteným Štatistickým úradom Slovenskej republiky za rozhodujúce obdobie.“.“ V tejto súvislosti sa vykoná legislatívno-technická úprava úvodnej vety čl. III tak, že slovo „dopĺňa“ sa nahrádza slovami „mení a dopĺňa“. Tento bod nadobúda účinnosť 1. apríla 2023, čo sa premietne do článku o účinnosti. V súvislosti s predloženým pozmeňujúcim návrhom navrhujem, aby sa o bode 15 spoločnej správy o prerokovaní vládneho návrhu zákona, 1296a, hlasovalo osobitne. Ďakujem.
Kadúc, Miroslav, poslanec NR SR (2015-06-18):
Ďakujem pekne. No vychádzajúc z mediálnych informácií musím povedať, že ma určite bude tešiť, ak sem príde niekto, kto poskytne ľuďom prácu. Na to nech je ktorákoľvek vláda, ja sa budem tešiť tomu, že budeme mať vyššiu zamestnanosť, aj keď, samozrejme, by som bol radšej, ak by sme trošku diverzifikovali priemysel, nešli iba po automobilkách, pretože sa nám to podľa mňa môže vrátiť celkom nepekne a veľmi skokovito, čo nie je fajn. Ale späť k meritu veci. A to je skrátené konanie. Čo sa stane, keď sa ukáže, povedzme, o mesiac, o dva mesiace, že vlastne žiadne hospodárske škody tu nehrozili, že toto riziko proste nebolo? Čo bude potom s týmto zákonom, keď nebudú naplnené podmienky rokovacieho poriadku, ktorý je, mimochodom, zákon všeobecne záväzný pre nás všetkých? Ďalšia investícia. Fajn všetci tu tvrdia najmä z vládnej strany, že ide o konkrétnu investíciu. Ja len naozaj rozmýšľam, ako predísť tejto prekérnej situácii. A myslím, že tu nebola žiadna prekážka, malo sa zvolať a baviť sa o tom poslanecké grémium otvorene medzi predsedami poslaneckých klubov a povedať si, prečo to robíme, načo to robíme, aký je účel toho, ak to nechcete mať tu verejne v pléne. Toto ste kľudne mohli urobiť. Teraz nás dávate do pozície obyčajných štatistov, do žiadnej inej pozície nás nedávate, pretože my máme naozaj hlasovať o niečom, čo nepoznáme. A neviem, aký to má účel. Nemyslím si, že je to úplne správne. Ono ten rokovací poriadok má svoj význam. A pán poslanec Susko naznačil alebo celkovo sa tu hovorí o tom, však aj Dzurindova vláda, Radičovej vláda to robila. Myslím, že my nie sme na pieskovisku, kde sa deti proste navzájom obviňujú z toho, že kto čo tiež urobil. Máme tu niečo s tým procesom, čo sa týka proste zákona. A, ešte raz, to nie žiadna buchla, ktorú netreba držať... (Prerušenie vystúpenia časomerom.)
Jurinová, Erika, podpredsedníčka NR SR (2014-11-10):
Dávam slovo ďalšiemu prihlásenému rečníkovi, pánovi poslancovi Jozefovi Kollárovi. Nech sa páči.
Hraško, Igor, poslanec NR SR (2015-10-30):
Ďakujem pekne za slovo. Len, kolega Valocký, v prvom rade ja som tuná v žiadnej vláde nebol, to si už raz a navždy zapíšte za uši. Takže keď hovoríte, hovorte konkrétne o konkrétnych stranách, ktoré boli vo vláde. Za ďalšie odporúčam vám po vašom prejave, aby ste okamžite zvolali mimoriadnu schôdzu na odvolanie vlády KDH. Jaj, prepáčte, lebo KDH vlastne nie je vo vláde, že? No ale to tak vyznelo, že chcete odvolať vládu KDH, ako keby tá bola pri moci. No tak viete čo? Tak potom vám dávam druhý návrh, aby ste zvolali mimoriadnu schôdzu na odvolanie ministra Uhliarika. Jaj, prepáčte, on vlastne tiež nie je ministrom zdravotníctva, lebo tiež to tak blbo vyznelo, ako keby sme jeho tuná odvolávali. Viete, vy ste mali obhajovať vášho ministra, ministra Čisláka, ktorý je tu dnes odvolávaný. Mimochodom to, že tu musíme sedieť v piatok, je vec vášho predsedu parlamentu, teda pána Pellegriniho, nie nás opozície, pretože on zvolal tú schôdzu na dnešný deň. Takže ja by som sa vôbec nesťažoval byť vašimi kolegami priamymi. No a čo sa týka toho tunelovania zdravotníctva. Viete, ja keď som nastúpil v roku 2012 za poslanca Národnej rady, skontaktovala sa so mnou jedna pani, ktorá predtým šéfovala jednej nemocnici veľmi krátke obdobie, ale nastúpila vláda SMER-u a ona hovorila, že obáva sa, že tam zase nastúpi nejaký truľo, ktorý to bude zase rozkrádať. Jej sa totižto podarilo minimalizovať, alebo teda zredukovať zadlženie jednej nemocnice na celkom úspešnú mieru, pretože vyhodila odtiaľ firmy, ktoré parazitovali na tej nemocnici. Predstavte si, ona sa tam na to miesto už viacej nedostala a presne nastali tie isté situácie ako pred tým, než tam ona nastúpila. Čiže opäť začalo tunelovanie nemocníc. A takto to za vašej vlády pokračuje stále. Takže vy nerozprávajte tuná, že sa tu netuneluje, pretože sa tu tuneluje a za toto nesie zodpovednosť váš minister zdravotníctva, ktorý to pekne v tichosti toleruje. Však koniec koncom má to tam nakázané, pretože je dosadený touto vládou na svoje miesto.
Bugár, Béla, podpredseda NR SR (2017-11-30):
Takže, vážené pani poslankyne, vážení páni poslanci, budeme pokračovať hlasovaním. Predtým ešte pán poslanec Hrnko. Po hlasovaní? Dobre. Takže prosím teraz pána poslanca Štefana Zelníka, aby ako spravodajca a zároveň aj predseda výboru pre zdravotníctvo uviedol hlasovanie o návrhu uznesenia k návrhu na vyslovenie súhlasu Národnej rady Slovenskej republiky s použitím štátnych finančných aktív na realizáciu koncepcie oddlženia zdravotníckych zariadení (tlač 705). Nech sa páči.
Kučerová, Viera, poslankyňa NR SR (2015-09-25):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Šimečka, Michal, podpredseda NR SR (2024-04-30):
Ďakujem pekne. Pokračujeme teda v rozprave, ďalšou v poradí písomne prihlásenou je poslankyňa Mária Kolíková, ktorá vystúpi za klub SaS. Nech sa páči.
J. Vaľová, poslankyňa: (2009-02-05):
Ďalej by som chcela povedať pánu Froncovi. Pán Fronc, no, nechajme ten zákon, aby bol v praxi. Keď bude v praxi, potom sa k nemu môžeme vyjadriť, pretože ešte ani zákon nie je v praxi a vy už, je, ale málo, a vy už všetci vidíte, čo všetko sa stane. To je ako presne s rozpočtom, ako táto krajina skrachuje, čo všetko sa tu udeje v tejto republike po našich návrhoch potom, čo schválil parlament, čo robí vláda. Proste vy už všetko viete dopredu predpovedať. Nechajme prejsť medzi praxou, nebuďme nedočkaví a potom si povieme, či ten zákon je správny, alebo nie je. A to, že ste ho nedokázali urobiť za bývalé volebné obdobie, no, tak to si spytujte svedomie, keď to viete lepšie. Prečo ste to nedokázali za osem rokov? Mali ste na to možnosť. Pán Kahanec, ja sa už nebudem vracať k Privilégiu, lebo to je jediná téma, ktorú vy ovládate v sociálnych veciach a stále ju omieľate spredu dozadu. Len ste si neuvedomili, že ste povedali, že Privilégium je verejný poskytovateľ. A ja som vám povedala, že to je neziskovka. Tak si pozrite záznam. Lebo nerozoznáte ani vôbec, čo je to neziskovka, verejný, neverejný poskytovateľ. A, pani kolegyňa, ja som v Trsticiach bola. Pán starosta so mnou sedel, venoval sa mi celý deň a povedal, že nemá výhrady k zákonu. Dokonca sme telefonicky konzultovali aj s pani ministerkou niektoré veci, ktorým nerozumel. Tak asi odlišne nám odpovedal na otázku. A, prosím, tí, ktorí majú neziskovky, tak buď si ich nájdete v novinách, lebo sa o nich verejne píše, o tých poskytovateľoch a rodinných príslušníkoch, alebo potom ruku na srdce. Nech to povedia sami. Veď tí, ktorí ich majú, tí sú zbabelí, prečo to mám hovoriť ja. Ale ak si prečítate noviny, tak to tam určite nájdete, veď to píšu všade. Tak si to pokojne prečítajte, ktorých príbuzní majú tie neziskovky.
Lukáč, Jozef, poslanec NR SR (2021-03-30):
Ďakujem, pán poslanec, za vaše pripomienky. Áno, v druhom čítaní vieme zapracovať aj pozmeňovací návrh, ktorý by sa týkal aj miest a obcí, a dokonca s tým rátame, že sadneme si spoločne a vyriešime tento problém, aby sme tento zákon riešili komplexne, nielen pre SK8, ale aj pre mestá a obce.
B. Bugár, podpredseda NR SR: (2003-04-23):
(Hlasovanie.) Prítomných 83 poslancov, 74 hlasovalo za návrh, 1 proti, 8 sa zdržalo hlasovania. Konštatujem, že Národná rada postúpila tento návrh zákona do druhého čítania. Nech sa páči, ďalšie hlasovanie.
Galko, Ľubomír, poslanec NR SR (2012-07-24):
Ďakujem pekne. Tak najprv na pána poslanca Jarjabka. Ja som tu nevykrikoval z lavice. V podstate to bolo z vašej strany asi nie celkom v súlade s rokovacím poriadkom, keďže ste reagovali na to, čo bolo predtým, ale to je jedno. Nebudem vám tu vysvetľovať, čo som kde kedy podpísal a čo som mal na mysli. Bolo to v podstate len pre pána ministra také nejaké upozornenie, že jednoducho stáva sa to nielen spravodajcovi, lebo často aj niekedy možno iní zamestnanci sa snažia uľahčiť si svoju prácu tým, že vám podstrčia niečo, čo je narýchlo urobené. A nemusí to byť len návrh zákona, môže to byť hocičo iné, a vy sa pod to nejakým spôsobom podpíšete alebo s tým súhlasíte a potom, keď s tým idete trebárs do Koaličnej rady alebo niekde inde, tak sa to nakoniec ani do vlády nedostane. Ale neodpustím si jednu poznámku, tak ako vy ste povedali, že ja som všeličo podpísal, vy ste všeličo narozprávali. Takže od vás to beriem ako taký folklór. Čo sa týka pána poslanca Bašku, ja som mal na mysli to, že po páde vlády keby to nebolo zastavené, tak logistickí vojaci si mohli oveľa komfortnejšie pripravovať to sťahovanie trebárs napríklad tej ženijnej roty, pretože to bolo známe, že takéto niečo sa udeje, a mohli ten harmonogram mať oveľa lepšie nastavený. Čiže to nebola nejaká výčitka smerom k terajšiemu návrhu, skorej to bolo vyslovenie možno takej spoluúčasti, že teraz to budú musieť celkom iste urobiť podstatne rýchlejšie. A čo sa týka toho sociálneho zabezpečenia, pán Baška, klamete, lebo ja som vždy deklaroval, že všetky zmeny sa budú týkať len nových vojakov, nových policajtov, ktorí nastúpia až po schválení týchto zmien. Vy idete zasahovať do sociálneho systému... (Prerušenie vystúpenia časomerom.)
Paška, Pavol, predseda NR SR (2014-02-11):
Pán poslanec Mamojka.
Pčolinský, Peter, podpredseda NR SR (2022-10-26):
O slovo požiadal navrhovateľ.
P. Hrušovský, predseda NR SR: (2003-10-24):
Páni poslanci, vyhlasujem desaťminútovú prestávku a poprosím predsedov poslaneckých klubov, aby sa dostavili na krátku poradu do rokovacej miestnosti poslaneckého grémia. (Prestávka.) (Po prestávke.)
Košútová, Magda, poslankyňa NR SR (2012-08-02):
Nie, to musíme znova. Dobre, ďakujem pekne.
Hrnčiar, Andrej, podpredseda NR SR (2017-02-14):
Takže pristúpime k prvému čítaniu návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov . Návrh zákona je uverejnený ako tlač 406. Návrh na jeho pridelenie na prerokovanie výborom je v rozhodnutí č. 423. Dávam slovo poslancovi Miroslavovi Beblavému, aby návrh zákona uviedol.
R. Kaliňák, poslanec: (2005-03-17):
Veľmi pekne ďakujem za pozornosť.
P. Hrušovský, predseda NR SR: (2004-12-09):
(Hlasovanie.) 143 prítomných, 80 za, 43 proti, 20 sa zdržalo. Schválili sme bod 8 z informácie.
Jurinová, Erika, podpredsedníčka NR SR (2013-09-18):
Pán podpredseda Figeľ.
Grendel, Gábor, podpredseda NR SR (2021-06-24):
Pán poslanec Pročko, s faktickou poznámkou.
Vons, Peter, poslanec NR SR (2021-10-07):
Ďakujem. Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslanca Milana Vetráka.
P. Farkas, poslanec: (2001-11-09):
J. Migaš, predseda NR SR: Hlasujeme o bode č. 5 zo spoločnej správy. Hlasujeme. Hlasujeme o bode č. 5 zo spoločnej správy. (Hlasovanie.) Prítomných je 110 poslancov, za 64, proti 2, zdržalo sa 44, všetci hlasovali. Tento návrh sme schválili. Ďalej pán spravodajca.
Kuriak, Milan, poslanec NR SR (2022-12-20):
Vážený pán predseda, keďže v rozprave nevystúpil žiaden poslanec, teda nebol podaný ani žiadny pozmeňujúci návrh, z informácie gestorského výboru taktiež nevyplývajú žiadne pozmeňujúce a doplňujúce návrhy, sme v treťom čítaní, otvorte, prosím, rozpravu.
Muňko, Dušan, poslanec NR SR (2020-05-14):
Páni poslanci, nebudem ja reagovať na veci. Ja som upozornil len preto na tie veci, že napríklad nemáme jedno detoxikačné zariadenie vybudované. Potrebovali by sme ich minimálne štyri-päť, aby sme začali venovať pozornosť deťom. Tá problematika detí je takisto zložitá, ako je trebárs v Sociálnej poisťovni invalidní dôchodcovia, môžeme vymenovať veci, ale aj iné veci, ktoré jednoducho sú. Nechcem polemizovať o tom, pretože jednoducho pokiaľ nenájdeme zdravý rozum a nezačneme spolupracovať, asi ťažko vyriešime niektoré veci. Ďakujem.
B. Bugár, podpredseda NR SR: (2004-03-04):
(Hlasovanie.) Prítomných 141, za 119, proti 3, hlasovania sa zdržalo 10, nehlasovalo 9. Konštatujem, že sme v treťom čítaní . Pýtam sa, či chce niekto vystúpiť v rozprave v rámci tohto čítania, ktorú práve teraz otváram. Pán poslanec Miklušičák ako jediný. Končím možnosť sa prihlásiť do rozpravy v treťom čítaní. Nech sa páči, máte slovo. J. Miklušičák, poslanec: Pán predsedajúci, vážené panie poslankyne, páni poslanci, v zmysle § 85 ods. 2 zákona č. 350/1996 Z. z. o rokovacom poriadku Národnej rady podávam tento návrh na opravu legislatívnotechnickej chyby. Uvádzacia veta zákona znie: „Ústavný zákon, ktorým sa dopĺňa Ústava Slovenskej republiky č. 460/1992 Zb. v znení neskorších predpisov.“ Ďakujem pekne.
Figeľ, Ján, podpredseda NR SR (2013-02-06):
Ďakujem pekne. Pýtam sa teraz, či sa niekto hlási do rozpravy ústne. A predsa. Pán poslanec Štefan Kuffa. Nech sa páči. Uzatváram možnosť hlásiť sa. Nech sa páči.
Pellegrini, Peter, predseda NR SR (2024-01-24):
Pán poslanec Grendel.
Laurenčík, Milan, podpredseda NR SR (2020-05-12):
Vážené panie poslankyne, vážení páni poslanci, v rokovaní schôdze pokračujeme návrhom vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s ochorením COVID-19. Návrh vlády má tlač 94. Prosím pani ministerku kultúry Slovenskej republiky Natáliu Milanovú, aby návrh vlády odôvodnila. Pani ministerka, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s ochorením COVID-19 , tlač 94.)
Baránik, Alojz, poslanec NR SR (2016-11-25):
Ja tiež podporujem ten pozmeňujúci návrh, ktorý uviedol kolega Dostál, ale to z toho dôvodu, aby som poukázal na to, že rezort, ktorý uviedol vo svojom pozmeňujúcom návrhu kolega Blanár, je práve ten, kde by sa mali získavať prostriedky hlavne šetrením a zamedzovaním kradnutiu. Všetci sme svedkami dennodenne káuz, z ktorých je jasné, že v tomto rezorte sa masovo kradne. Čiže vráťme sa k tomu, že v tomto rezorte je najprv treba šetriť a potom mu pridávať peniaze tak, aby som parafrázoval českého kolegu pána ministra: „Najprv prestaňte kradnúť v zdravotníctve a potom vám pridám peniaze.“
Brocka, Július, poslanec NR SR (2013-11-27):
No ja neviem na rozdiel od môjho predrečníka, že či to je demagógia, čo pán Hlina hovorí, ja chcem, idem reagovať na pána Hlinu. Ja som pri tomto bode sa venoval príprave na nasledujúci bod, k prídavkom na deti chcem sa vyjadrovať a mňa zarazila informácia, že dnes, v dnešnej dobe ako štátny úrad alebo nejakí úradníci si dajú pre štát prenajať priestory za trojnásobne vyššiu cenu, ako je obvyklé. Však to je taký škandál, toto je, to je na odstúpenie niekoho, ak nie na odvolanie priamo. Čiže ja teraz reagujem práve preto, že mňa to tak vyrušilo, lebo 300-tisíc eur, veď to je taká suma a prídavky na deti upravujete o 40 centov! Ako vami to nepohne, naozaj? Mňa to tak vyrušilo, že ja som sa prestal venovať príprave na bod k prídavkom na deti. A chcem zdôrazniť, pán minister, že aj ja trvám na tom, aby ste na túto informáciu zareagovali! Ak neviete teraz, lebo neviete, možno nemáte tú informáciu, môže aj to byť, ak to nepoviete teraz, tak vás žiadam, aby ste Národnú radu informovali, ako to s touto vecou, s tou Slovenskou agentúrou pre cestovný ruch je, či naozaj takto v čase krízy, takto plytvajú, takto rozkrádajú nedostatočné verejné zdroje? Veď vy nemáte na toľko vecí a toto je evidentné kradnutie! Čiže vás rovnako ako kolega Hlina žiadam, aby ste konkrétne na túto vec reagovali. A keď to nebude dnes, tak vtedy, keď budete mať tú informáciu. Ale jednoducho toto nemôžeme prejsť mlčaním.
Blanár, Juraj, podpredseda NR SR (2022-12-06):
Zaevidujeme. Pán poslanec Podmanický.
Figeľ, Ján, podpredseda NR SR (2013-09-13):
Pán Poliačik? Nie. Ďakujem pekne. Tým sme vyčerpali písomnú časť rozpravy. Chcem sa spýtať na to, či sa ešte niekto hlási do rozpravy ústne. Je tomu tak. Uzatváram prihlášky. Traja páni a dáma: Pavol Zajac, Helena Mezenská, Anton Martvoň. Nech sa páči v poradí. Pán Pavol Zajac.
D. Jarjabek, poslanec: (2003-06-18):
V súvislosti s platením penzistov môžem iba povedať to, čo už tu bolo povedané, preto si dovoľujem dať pozmeňujúci návrh k návrhu novely zákona č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov, že v §4a sa vypúšťa navrhovaný odsek 3 s navrhnutým znením: „Mesačná výška poplatku pre fyzickú osobu, ktorá je poberateľom dôchodku1c), ak nežije v domácnosti1d) s inou osobou s pravidelným príjmom zo zárobkovej činnosti, je za používanie rozhlasových prijímačov 20 Sk a za používanie televíznych prijímačov 50 Sk.“ Navrhujem, aby sa tento odsek vynechal, to znamená, aby penzisti tak ako doteraz neplatili za televíziu nič. Ešte raz, chcel by som, aby ste ma naozaj dobre pochopili. Ja absolútne nehovorím, že netreba zvýšiť koncesionársky poplatok, len chcem vedieť, keď koncesionársky poplatok zvýšime, čo za tento koncesionársky poplatok dostane divák Slovenskej televízie. V prípade Slovenského rozhlasu, to vieme, v prípade Slovenskej televízie to môžeme len tušiť. Čiže opäť podpisujeme ako už niekoľkokrát Slovenskej televízii bianko šek. Nespochybňujem v tejto chvíli dobrý úmysel všetkých, ktorí v Slovenskej televízii chcú robiť reformu. Avšak niektorým veciam nerozumiem, sú pre nezrozumiteľné a do dnešného dňa som k tomu nedostal patričné vysvetlenie. Ešte raz, nepochybujem o dobrom úmysle, ale chcem vedieť viac, lebo v tejto chvíli mi to nestačí. Ďakujem za pozornosť. (Potlesk.)
Paška, Pavol, predseda NR SR (2014-03-20):
Hlasujeme. (Hlasovanie.) 139 prítomných, 80 za, 59 sa zdržalo. Tieto body sme schválili.
Pčolinský, Peter, podpredseda NR SR (2023-06-21):
Pani poslankyňa Drábiková.
P. Paška, predseda NR SR: (2008-12-05):
Pán poslanec Lipšic, chcete sa vyjadriť? Nech sa páči.
Blanár, Juraj, podpredseda NR SR (2021-09-30):
Pán poslanec Ján Benčík, nech sa páči.
Číž, Miroslav, podpredseda NR SR (2015-04-15):
Pani podpredsedníčka Jurinová.
Pellegrini, Peter, predseda NR SR (2015-11-18):
Ešte predtým, pán spravodajca, otvorím rozpravu v rámci tretieho čítania. Končím možnosť prihlásiť sa do rozpravy, vyhlasujem ju za skončenú. Teraz, pán spravodajca.
Kollár, Boris, predseda NR SR (2023-03-30):
Prosím, prezentujme sa a hlasujme. (Hlasovanie.) Prítomných 134 poslancov, za 81, proti žiadny, zdržalo sa 49, 4 nehlasovali. Konštatujem, že sme schválili návrh novely zákona č. 138/1991 Zb. o majetku obcí. Ďalej budeme hlasovať o bode 77 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa Občiansky zákonník. Je to tlač 1393. Spravodajcom je člen ústavnoprávneho výboru poslanec Lukáš Kyselica. Prosím ho, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 1393.)
P. Paška, predseda NR SR: (2009-06-24):
(Hlasovanie.) 142 prítomných, 141 za, 1 nehlasoval. Aj tento návrh sme schválili.
Jurinová, Erika, podpredsedníčka NR SR (2014-06-26):
Pán poslanec Kaník.
Grendel, Gábor, podpredseda NR SR (2021-11-12):
Dve faktické poznámky na vaše vystúpenie. Pán poslanec Mizík.
Poliačik, Martin, poslanec NR SR (2013-05-21):
Ďakujem, pani podpredsedníčka. Vážené pani poslankyne, páni poslanci, dovoľte, aby som vás informoval o prerokovaní vládneho návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, vo výboroch Národnej rady pod tlačou 401. Národná rada uznesením č. 507 z 19. marca 2013 pridelila predmetný návrh vlády, predmetný vládny návrh zákona na prerokovanie ústavnoprávnemu výboru, výboru pre zdravotníctvo, výboru pre obranu a bezpečnosť a výboru pre ľudské práva a národnostné menšiny. Poslanci Národnej rady, ktorí nie sú členmi výborov, ktorým bol uvedený návrh zákona pridelený, neoznámili v určenej lehote gestorskému výboru žiadne stanovisko k návrhu zákona. Vládny návrh zákona odporúčali schváliť ústavnoprávny výbor, výbor pre zdravotníctvo, výbor pre obranu a bezpečnosť a výbor pre ľudské práva a národnostné menšiny. Z uznesení výborov uvedených pod bodom III spoločnej správy vyplýva 19 pozmeňujúcich a doplňujúcich návrhov. Gestorský výbor odporúča o nich hlasovať nasledovne: o bodoch 1 až 4 a 6 až 19 spoločne, s odporúčaním schváliť. A o bode 5 s odporúčaním neschváliť. Gestorský výbor zároveň podľa § 79 ods. 4 písm. f) zákona o rokovacom poriadku odporučil Národnej rade vládny návrh zákona schváliť v znení pozmeňujúcich a doplňujúcich návrhov uvedených v spoločnej správe. Spoločná správa výborov o prerokovaní predmetného vládneho návrhu zákona bola schválená uznesením ústavnoprávneho výboru č. 228 zo 14. mája 2013. Týmto uznesením výbor zároveň poveril mňa ako spoločného spravodajcu, aby som na schôdzi Národnej rady predkladal návrhy v zmysle príslušných ustanovení zákona o rokovacom poriadku. Pani podpredsedníčka, prosím, otvorte rozpravu.
Hrnčiar, Andrej, podpredseda NR SR (2019-02-06):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy, do rozpravy sa neprihlásil nikto. O slovo požiadala pani podpredsedníčka Nicholsonová, nech sa páči.
Bugár, Béla, podpredseda NR SR (2017-05-11):
Ďakujem, pán podpredseda. Tretiu otázku položila pani poslankyňa Gaborčáková, nech sa páči, tu je, pánovi ministrovi dopravy a výstavby Árpádovi Érsekovi nasledovného znenia: „Kedy sa plánuje s komplexnou rekonštrukciou ciest prvej triedy na úseku Poprad – Stará Ľubovňa?“ Ja by som pridal ešte aj šesťdesiattrojku, ale nepoložil som otázku. Tak nech sa páči, pán minister.
Kamenický, Ladislav, poslanec NR SR (2014-11-26):
Ďakujem. Ja som len chcel pripomenúť členom parlamentnej skupiny priateľstva so Spojenými štátmi a Kanady, dnes sa koná stretnutie, autobus bude pristavený o 18.30 hod. pod schodmi Národnej rady.
Figeľ, Ján, podpredseda NR SR (2015-05-12):
Ďakujem pekne. Otváram rozpravu o tomto bode programu. Písomne som nedostal žiaden návrh. Pýtam sa, či sa niekto hlási do rozpravy ústne. Nie je tomu tak. Takže vyhlasujem týmto rozpravu zároveň za skončenú. Nepredpokladám vyjadrenia. Ďakujem pekne obom za predložený návrh. Prerušujem rokovanie o tomto bode programu. A budeme pokračovať druhým čítaním o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov . Tento vládny návrh zákona má parlamentnú tlač 1423 a spoločná správa z výborov má označenie 1423a. Znovu dávam slovo pánovi ministrovi práce o predložení, respektíve odôvodnení vládneho návrhu zákona. Nech sa páči.
Bugár, Béla, podpredseda NR SR (2018-10-17):
Na vystúpenie pani poslankyne s faktickými poznámkami piati. Pán poslanec Mihál, nech sa páči.
Bugár, Béla, podpredseda NR SR (2016-04-19):
Pani poslankyňa Gaborčáková.
Jurinová, Erika, podpredsedníčka NR SR (2015-06-19):
Pani poslankyňa Šípošová.
Hrnčiar, Andrej, podpredseda NR SR (2017-04-04):
Môžte, nech sa páči.
Bugár, Béla, podpredseda NR SR (2018-02-08):
Nech sa páči, prezentujme sa a hlasujme o skrátení lehoty. (Hlasovanie.) Prítomných 125 poslancov, za 78, proti 27, zdržalo sa 20 poslancov. Konštatujem, že sme skrátili lehoty, takže môžme pristúpiť k jednotlivým hlasovaniam.
Muňko, Dušan, generálny riaditeľ Sociálnej poisťovne (2015-06-30):
Vážená pani podpredsedníčka, vážené dámy, vážení páni, v súlade s príslušnými ustanoveniami zákona č. 461/2003 Z. z. o sociálnom poistení a v znení neskorších predpisov predkladám návrh účtovnej uzávierky Sociálnej poisťovne za rok 2014. Návrh účtovnej uzávierky bol odsúhlasený stanoviskom Dozornej rady Sociálnej poisťovne a schválený uznesením vlády Slovenskej republiky č. 233 zo dňa 6. mája 2015. Návrh účtovnej závierky je spracovaný v súlade so zákonom č. 431/2002 Z. z. o účtovníctve v znení neskorších predpisov s príslušnými opatreniami ministerstva financií. Príjmy Sociálnej poisťovne v bežnom roku 2014 dosiahli výšku 6 899 728-tisíc, čo predstavuje plnenie 99,59% schváleného rozpočtu na rok 2014. Príjmy Sociálnej poisťovne z bežného poistného od ekonomicky aktívneho obyvateľstva boli vyššie o 194 271-tisíc eur oproti schválenému rozpočtu. Súčasťou príjmu Sociálnej poisťovne sú aj finančné prostriedky zo štátneho rozpočtu určené na krytie deficitu v dôchodkovom poistení za rok 2014, čo predstavovalo vo výške 900 895-tisíc eur. Zdroje Sociálnej poisťovne vrátane prevodu z prostriedkov z minulého roku v objeme boli 521 575-tisíc, v roku 2014 predstavovali 7 421 303-tisíc eur. Výdavky Sociálnej poisťovne v roku 2014 dosiahli výšku 6 959 916-tisíc, čo predstavuje plnenie 100,93 % schváleného rozpočtu za rok 2014. Výdavky základného starobného fondu a výdavky základného fondu invalidného spolu predstavovali objem 6 242 mil., čo predstavuje plnenie 89,69 % z celkových výdavkov. Vzniknutý deficit v základnom fonde starobného poistenia bol v priebehu roka vykrývaný predovšetkým z rezervného fondu solidarity a z prebytočných základných fondov. Hospodárenie Sociálnej poisťovne v bežnom roku 2014 skončilo rozdielom v sume mínus 60 mil. vrátane prevodu prostriedkov z minulého roku. Celkový bilančný rozdiel Sociálnej poisťovne k 31. decembru 2014 v sume 460 387-tisíc. V roku 2014 vytvorila Sociálna poisťovňa správny fond v sume 145 017-tisíc, výdavky správneho fondu boli 123 557-tisíc. Použitie správneho fondu predstavuje 1,78 % z celkových výdavkov Sociálnej poisťovne. Hospodárenie Sociálnej poisťovni bolo aj v roku 2014 významnou mierou ovplyvnené druhým dôchodkovým pilierom. Sociálna poisťovňa postúpila v roku 2014 dôchodkovým správcovským spoločnostiam príspevky na starobné dôchodkové sporenie vo výške 437. Vážená pani podpredsedníčka, prosím o schválenie ročnej uzávierky Sociálnej poisťovne.
Šimečka, Michal, podpredseda NR SR (2023-12-18):
Ďakujem veľmi pekne všetkým, čo vystúpili s faktickou poznámkou. Ďakujem pánovi poslancovi Dostálovi a som teda kľudnejší, lebo to znamená, že dokiaľ pán Michelko nevystúpi tu verejne a neprednesie ten svoj pozmeňujúci návrh, tak to vlastne nie je až také urgentné. Dúfajme, že sme ho tým odradili. V tom prípade to bude najslávnejší nikdy nepodaný pozmeňujúci návrh v Európskej komisii, ale lepšie, než keby bol podaný a odhlasovaný. Chcel by som, to som zabudol v tom, v tom svojom príspevku, ale som chcel spätne poďakovať pánovi, myslím, že to bol pán poslanec Horecký, kto sa venoval aj štatistickému úradu a tej štatistike, lebo to tak ľudia berú, že to je také nevinné, že čo už môže byť problém na tom, keď vláda chce ovládnuť štatistický úrad. A tu by som to znovu dal do súvislosti bez toho, aby som chcel čokoľvek podsúvať, ale by som to dal do súvislosti so slovami ministra financií, ktoré predniesol tu minulý týždeň, že sa vydávame na grécku cestu. Mnohí si pamätáte, že súčasťou gréckeho problému, respektíve jedným z jeho pôvodcov boli zlé a dnes už vieme, že sfalšované dáta o hospodárskom, o hospodárskych výsledkoch a o deficite a financovaní v Grécku, za čo potom ten človek, predseda štatistického úradu myslím, že aj čelil, aj čelil žalobe. A súviselo to s tým, že nebol ten úrad nezávislý. A teraz ja nechcem opäť nič podsúvať, ale keď teda takto zle to vyzerá s vývojom nášho dlhu a keď minister hovorí o gréckej ceste, o to dôležitejšie je mať nezávislý štatistický úrad na Slovensku. Na záver len podtrhnem to, čo som vravel, mnohí ste to, mnohí ste to opakovali, že viete, to ministerstvo športu tu nejak bude, chvíľu asi niečo bude robiť alebo nebude. Peniaze sa nejaké minú, rozkradnú, ale tie zmeny, ktoré sa dejú v tých ostatných orgánoch, sú omnoho zásadnejšie a naozaj idú zvrátiť celé to budovanie týchto inštitúcií za posledné roky, a to ma naj... (Prerušenie vystúpenia časomerom.)
Kuffa, Štefan, poslanec NR SR (2023-03-16):
Pán Gröhling, vy ste tu plakali dvadsať minút, ako keby ste neboli nikdy ministrom školstva. Čo ste tam robili tri roky? Plačete tuná, že 40 % škôl nemá telocvične. Vybudovali ste aspoň jednu? Jednu. Tak ste sa mohli pochváliť, môžete sa ešte pochváliť. Prosím vás pekne, to je ostuda jedného ministra, takto, ktorý tuná takto vyplakáva. Ako vy ste zorientovaný v dnešnej situácii? Dnešné deti nemajú prirodzený pohyb, oni potrebujú ten pohyb. Tuná hovoríte, lebo bude menej matematiky, menej sa budú učiť cudzie jazyky, ale spomenuli ste tu aj tú sexuálnu výchovu. Nech nemajú sexuálnu výchovu v školách, tie bludy, toto, čo tam ste zavádzali ako do tých škôl, ale nech cvičia, nech športujú. Ten prirodzený pohyb našim deťom dnes chýba. Môžete sa smiať, koľko chcete, pán Gröhling, ale môžete sa smiať predovšetkým z vašej hlúposti. Tu plačete, že riaditeľka jak sa vám sťažovala počas covidu, lebo detičky museli 10.40 h nastúpiť na obed a do druhej obedovali. Ale veď vy ste boli ten a jeden z tých, ktorí prijímali tieto opatrenia nezmyselné a tak ste šikanovali a terorizovali nielen naše obyvateľstvo, ale aj naše deti v školách. S náhubkami malé deti museli v školách sedieť. Prosím vás pekne, to vy sa nehanbíte takto tuná rozprávať, ako keby ste ani tým ministrom vôbec ani neboli. Ale, chvalabohu, že už ním nie ste a dúfam, že ani nikdy nebudete. Ale tie deti dnešné, ktoré sú, sú rozhýčkaní maznanci a oni potrebujú trošku aj toho pohybu, aj otužovať to telo. Tak ako to tuná spomenuli aj lekári, ktorí sú tuná. Tak ako sa hovorí ´v zdravom tele, zdravý duch´. Ak ty máš mľandravé telo, ty nemáš ani zdravého ducha. Ale vy takých mľandravcov potrebujete, aby ste nimi mohli manipulovať a podstŕkať im potom sexuálnu výchovu a tieto vaše bludy, ktoré ste tu podstrkávali.
Z. Kramplová, ministerka pôdohospodárstva SR: (2008-02-07):
Ďakujem.
Sulík, Richard, predseda NR SR (2011-07-08):
O návrhu.
J. Brocka, poslanec: (2005-02-02):
Pán predsedajúci, skončil som, môžete otvoriť rozpravu, do ktorej sa zároveň prihlasujem.
Hrnčiar, Andrej, doterajší podpredseda NR SR (2020-03-20):
Tomáš Lehotský.
Mazúrová Viera, poslankyňa NR SR (2012-09-19):
Vážený pán predseda, v rozprave vystúpili ôsmi páni poslanci. Pán poslanec Krajcer predložil procedurálny návrh nepokračovať v rokovaní uvedeného vládneho návrhu zákona. Dajte, prosím, o tomto procedurálnom návrhu hlasovať.
Hrnčiar, Andrej, podpredseda NR SR (2018-06-19):
Pán poslanec Baránik.
Zmajkovičová, Renáta, podpredsedníčka NR SR (2013-06-26):
Faktické poznámky na vystúpenie pána poslanca, šesť poznámok. Uzatváram možnosť prihlásiť sa s faktickou poznámkou. Pán poslanec Poliačik.
Figeľ, Ján, podpredseda NR SR (2012-11-06):
Dávam teraz slovo spravodajkyni, ktorú určil navrhnutý gestorský ústavnoprávny výbor, pani poslankyni Lucii Žitňanskej. Nech sa páči.
Dubéci, Martin, poslanec NR SR (2024-01-24):
Ďakujem za slovo. Pán predsedajúci, teda vitajte späť v parlamente. Možno je dobré si povedať aj to, čo pán poslanec Kišš spomenul vo svojom prejave a viacerí. Aj v tomto momente, kedy už padlo legitímne rozhodnutie pléna, že teda budeme diskutovať do noci. Teda smerujeme k tomu, že zrejme táto rozprava skončí v nasledujúcich hodinách, a napriek tomu, napriek všetkým prísľubom z druhej strany nevystúpil žiadny kolega z druhej strany, hej. Kolegovia, tu pozeráte na mňa tak začudovane. Napriek tomu, že sme počuli pána, pán spravodajca nám sľúbil, že vystúpi. (Reakcia z pléna.) Nie, nepovedali? Mne hovorili kolegovia, že ste nám to sľúbili. Tak vidíte, už ani sľuby neplatia (povedané so smiechom) alebo neboli dané. No ale každopádne mne, a je ten moment a teraz to hovorím normálne, že mimo, ako kedy nejaký sľub dal. Fakt ten moment s tým ministrom vnútra, to už bolo také akože kúsok pod... pod úroveň, podľa mňa aj, aj všetkej strany, že keď tu sedí minister vnútra a keď ho žiadame, aby sa vyjadril k nejakým otázkam, a namiesto k tomu... a namiesto toho, aby sa k tomu vyjadril si dáva storýčka z rokovacej sály o tom, aké tu znejú hlúposti, tak to si myslím, že v parlamente, ktorému sa zodpovedaná vláda, nie naopak, nie my sa zodpovedáme vláde, ale my, tá vláda, ktorej ste dali, teda vy dôveru, my nie. Každopádne je tu vláda ktorá slúži aj nám a má našu dôveru alebo nám sa zodpovedá, tak by bolo hrozne fajn, aby niekto, niekto niečo povedal. Naozaj mne je to veľmi ľúto, že budete mať akože nekonečnú rozpravu o SLK, o ktorej nám budete vyčítať, aká bola dlhá, a bude taká zvláštna tá situácia. A bude to také, takže neviem, či to nebude až blbé pre vás, alebo trápne, alebo zahanbujúce, že nikto, nikto nič z vašej strany k tomu nepovedal. A dobre, môžu byť príspevky všelijaké, môžu byť aj útočnejšie, menej útočné, ale musíte povedať, že tu bolo povedané veľmi veľa vecných otázok, na ktoré sme nedostali odpoveď. V tomto parlamente. Nie v diskusných reláciách, nie na Instagrame, v tomto parlamente, ktorého sme my poslancami. Ďakujem pekne.
Simon, Zsolt, minister pôdohospodárstva a rozvoja vidieka SR (2011-12-08):
Ďakujem pekne. Vážené panie poslankyne, vážení páni poslanci, vzhľadom k tomu, že Národná rada včera schválila štátny rozpočet Slovenskej republiky na budúci rok, v ktorom je povinný odvod pre štátne lesy v objeme 20 mil. eur, predkladám návrh, ktorým sa rieši problematika povinných nákladov štátneho podniku, ale nie povinného zisku. Štátny podnik od svojho vzniku je zodpovedný za spravovanie všetkých lesov na území Slovenskej republiky a postupne ju odovzdáva. Platí dnes dane, vykonáva výsadbu, údržbu, ale nevykonáva ťažbu. Z hľadiska odovzdávania štátny podnik od svojho vzniku dostal 940 795 hektárov požiadavky na vydania a vrátenie vlastníckej pôdy. K dnešnému dňu je už 90,5 % odovzdaných a zostáva ešte odovzdať z tejto požiadavky asi 100 000 hektárov. Na ďalších 114 000 hektárov vôbec žiadny nárok uplatnený nebol alebo oficiálne predložený nebol. Tento návrh na skrátené konanie má snahu riešiť dva problémy. V prvom rade je to problém finančný štátneho podniku, a to, aby neoprávnené len náklady na jednej strane mohol kompenzovať aj príjmami vo výške 4 mil. eur, ale na druhej strane vzhľadom k tomu, že v rokoch 2007, -8, -9 a -10 dochádzalo k ťažbe o 40 % viac, dochádza v súčasnosti k poklesu drevnej hmoty. (Prerušenie vystúpenia predsedajúcim.)
Viskupič, Jozef, poslanec NR SR (2012-05-16):
Ďakujem. Pán poslanec Krajcer, ja aby som len uviedol na pravú mieru, tvoji kolegovia náš návrh podporili. A keď hovoríš o konkrétnom čísle, my sme hovorili takisto, ako hovorí predseda vašej strany, že o konkrétnom čísle sme sa vedeli baviť, pretože sme predkladali návrh do prvého čítania a ohlasovali sme to, že vieme sa baviť o počte aj 100 poslancov, aj akomkoľvek inom, ktoré vznikne na základe diskusie. Myslím, že to povedal aj pred pár minútami Richard Sulík tuná, že či to bude 101, alebo 100, o tom sa dá diskutovať. Zároveň by som si dovolil teda takisto zareagovať na pána poslanca Beblavého. Áno, je skutočne umením jedinej koaličnej jednostrany alebo poslancov, ktorí sa k tejto téme možno z nezáujmu, možno s tým, že je to priamo stratégia, nevyjadrujú a takisto, ako keď my sme to predkladali pred rokom, prebiehal bratovražedný boj vtedajších poslancov klubu, a teda aj koalície, tak v momentálnom stave sa nejednotnosť opozície prejavuje aj pri téme, ktorú aj tak, myslím si, že budeme presadzovať o chvíľu úplne všetci, pretože k zníženiu poslancov príde, pretože je to aj záujmom predsedu najsilnejšej politickej strany, ktorá v parlamente je. Ďakujem.
Figeľ, Ján, podpredseda NR SR (2014-11-09):
Nech sa páči, Magdaléna Vášáryová.
Jurzyca, Eugen, poslanec NR SR (2014-10-29):
Ďakujem. Sťahujem svoj podpis, podporujem novú formuláciu a oceňujem postoj pána Mihála osobitne k superodpočítateľnej položke.
Laššáková, Jana, podpredsedníčka NR SR (2014-12-03):
Na vystúpenie pána poslanca s faktickými poznámkami pán poslanec Lipšic a pán poslanec Baláž. Končím možnosť prihlásiť sa s faktickými poznámkami. Nech sa páči, pán poslanec Lipšic, máte slovo.
Viskupič, Jozef, poslanec NR SR (2012-10-26):
Ďakujem za možnosť reakcie. Áno, Martin zhrnul hlavnú tú podstatu, ktorá nás tlačí, a to je ten ako keby internetový svet. Ja som vo svojom vystúpení sa snažil poukázať, že nie je to len on. Volá sa to síce, tá iniciatíva, anglicky, a sú licencie, ktoré sú známe z internetového sveta, ale nezabúdajme aj na organizácie, ktoré v súčasnom stave sa boria s problémom, ako nakladať s autorským právom, ako sú univerzitné knižnice a samosprávy, ktoré som spomínal úplne rovnako. My v súčasnom stave, ako keby sme chránili autora pred šírením jeho vlastného diela. Ako keby sme chránili autora viac, ako chce on sám. Táto iniciatíva, ja som si preto dal tú prácu a našiel tie štáty, ktoré majú tento inštitút zavedený, a tento inštitút majú zavedené všetky štáty, ktoré rozvoj autorského práva považujú za dôležitý. To znamená, aby sme mali právnu istotu pri tom, ako autor so svojím dielom chce nakladať. To, čo spomínal si ty, Martin, je, že napriek tomu, že nemáme kvalitnú zákonnú úpravu v tejto oblasti, sa napriek tomu tieto veci dejú. Čiže ako keby sme tolerovali porušovanie zákona a pri autorskoprávnej ochrane máme práve s týmto veľké problémy. Potom vznikajú problémy, že ľudia nevedia rozlíšiť, či Windows, ktorý majú doma, môže alebo nemusí mať kúpený legálne. Pretože my sami nevieme vytvoriť podmienky pre to, aby ľudia mali presne a jasne zadefinované, čo autor vytvorením svojho diela od nich chce. Ďakujem.